Fermerlər heyvandarlıq subsidiyalarını onlayn ala biləcək - Finans.az
Fermerlər heyvandarlıq subsidiyalarını onlayn ala biləcək
13 Yanvar, 2020 13:48
Azərbaycanlı fermerlər heyvandarlıq sahəsində də subsidiyaları Elektron Kənd Təsərrüfatı İnformasiya Sisteminin (EKTİS) Subsidiya İnformasiya Sistemi (SİS) vasitəsilə alacaqlar.
“Finans.az” bu barədə Kənd Təsərrüfatı Nazirliyinə istinadən xəbər verir.
Məlumata görə, bu ilin yanvarın 1-dən etibarən yerli heyvanların süni mayalandırılması nəticəsində doğulan hər bir sağlam buzova görə fermerlər subsidiya almaq üçün müvafiq məlumatları sistemə daxil etməli və subsidiya üçün müraciət etməlidirlər. Bunun üçün fermerlərə sistemdə onlara ən yaxın məsafədə faəliyyət göstərən Süni Mayalanma Mütəxəssisi (SMM) barədə məlumatlar təqdim olunur.
Fermer süni mayalanmasını istədiyi heyvanını və eyni zamanda süni mayalanma nəticəsində doğulan buzovu sistemdə qeydiyyatdan keçirir. Fermer heyvanı süni mayalandırmaq məqsədilə süni mayalandırma mütəxəssisi ilə əlaqə saxlayır, heyvanı barədə məlumatı verir, şərtlərdə şifahi razılaşma olduqda ünvanını bildirərək mayalanma üçün gəliş vaxtı dəqiqləşdirilir. Süni mayalandırma aparıldıqdan və buzov dünyaya gəldikdən sonra onun sağlamlığı barədə məlumatlar Aqrar Xidmətlər Agentliyinin baytar mütəxəssisləri tərəfindən sistemdə təsdiq edildikdən və müfaviq monitorinqlər həyata keçirildikdən sonra subsidiya məbləği Aqrar Kredit və İnkişaf Agentliyi tərəfindən fermerin hesabına köçürüləcək.
Bu subsidiya növü üzrə xidmətin inzibati reqlamenti https://www.dxr.az/xidmet/01DB9685-C78F-489D-BBB9-... ünvanında vətəndaşların diqqətinə təqdim edilib.
6 Aprel, 2020 17:06
Nazirlik ölkədə ət qıtlığının olması barədə yayılan məlumatlara münasibət bildirib
6 Aprel, 2020 14:45
Süd məhsullarının qiyməti artacaq - Rusiyada
2 Aprel, 2020 13:02
30 Mart, 2020 15:29
29 Mart, 2020 19:33